Kurt Vonnegut

Kurt Vonnegut (11. november 1922 Indianapolis – 11. aprill 2007 New York) oli ameerika kirjanik ja graafik.

Kurt Vonnegut oli saksa päritolu neljanda põlve ameeriklane. Ta sündis Indianapolises, kus isa töötas arhitektina ja ema oli jõuka õlletöösturite perekonna tütar. Ema tappis end unerohu üledoosiga 1944. aastal.

Ameerika jalaväelasena, sõjavangi langemise tõttu võitlusvõimetuna, oli ta 1945. aasta 13.–15. veebruaril Saksamaa linna Dresdeni pommitamise tunnistajaks. Vonnegut viibis vangina endises tapamaja laos, mis on andnud nime tema raamatule "Tapamaja, korpus viis".

Pärast sõda töötas Kurt Vonnegut mitmesugustes ametites, muuhulgas ajakirjanikuna ja ühes esimestest Saabi müügiesindustest USA-s.

1945. aastal abiellus ta Jane Marie Coxiga ning pärast kolme lapse saamist lapsendasid nad noorelt surnud õe ja õemehe kolm last.

Kurt Vonneguti kuulsus kirjanikuna jõudis tippu 1970ndatel pärast raamatuid "Tapamaja, korpus viis" ja "Tšempionide eine".

1979. aastal abiellus Kurt Vonnegut teist korda, seekord tuntud portreefotograafi Jill Krementziga. Nad elasid Codi neemel ja Manhattani linnamajas.

1984. aastal üritas Kurt Vonnegut end tappa, kuid ta päästeti.

2000. aastal puhkes Vonneguti kodus tulekahju, kui mees oli jalgpalli Superbowli vaadates ja suitsetades magama jäänud.

Kurt Vonnegut suri 2007. aastal kodus trepil kukkudes saadud ajutrauma tüsistustesse.

Teosed

Romaanid
"Isemängiv klaver" ("Player Piano" 1952. Eesti keeles 2016, tõlkija Tiina Randus, Tänapäev, 356 lk)
"Titaani sireenid" ("The Sirens of Titan" 1959. Eesti keeles 2000, tõlkija Tiina Randus, Tänapäev, 252 lk)
"Ürgpimedus" ("Mother Night" 1961. Eesti keeles 2011, tõlkija Tiina Randus, Tänapäev, 207 lk)
"Kassikangas" ("Cat's Cradle" 1963. Eesti keeles 2001, tõlkija Olavi Teppan, Tänapäev, 204 lk)
"Jumal õnnistagu teid, Mr Rosewater, ehk Pärle sigade ette" ("God Bless You, Mr. Rosewater or Pearls before swine" 1965. Eesti keeles 2010, tõlkija Tiina Randus, Tänapäev, 188 lk)
"Tapamaja, korpus viis ehk Laste Ristisõda: sunnitud tants surmaga" ("Slaughterhouse-Five, or The Children's Crusade: A Duty-Dance With Death" 1969. Eesti keeles ilmunud kolm korda. 1971, tõlkija Valda Raud, Eesti Raamat, 167 lk ; 2003, tõlkija Valda Raud, Tänapäev, 174 lk ; 2010, tõlkija Valda Raud, Tänapäev, 176 lk)
"Tšempionide eine ehk Hüvasti sinine esmaspäev!" ("Breakfast of Champions" 1973. Eesti keeles ilmunud neli korda. 1978, tõlkija Valda Raud, Eesti Raamat, 240 lk ; 2003, tõlkija Valda Raud, Tänapäev, 255 lk ; 2010, tõlkija Valda Raud, Tänapäev, 256 lk ; 2018, tõlkija Valda Raud, Tänapäev, 248 lk)
"Komejant ehk Hüvasti üksildus!" ("Slapstick, or Lonesome No More" 1976. Eesti keeles 2002, tõlkija Mart Kalvet, Tänapäev, 205 lk)
"Võllaroog" ("Jailbird" 1979. Eesti keeles 2012, tõlkija Tiina Randus, Tänapäev, 246 lk)
"Kullisilm" ("Deadeye Dick" 1982. Eesti keeles 2008, tõlkija Tiina Randus, Tänapäev, 232 lk)
"Galápagos" ("Galápagos" 1985. Eesti keeles 2005, tõlkija Tiina Randus, Tänapäev, 252 lk)
"Sinihabe" ("Bluebeard" 1988. Eesti keeles 2001, tõlkija Triin Sinissaar, Tänapäev, 275 lk)
"Hookuspookus" ("Hocus Pocus" 1990. Eesti keeles 2006, tõlkija Lauri Liiders, Tänapäev, 326 lk)
"Ajavärin" ("Timequake" 1996. Eesti keeles 2014, tõlkija Tiina Randus, Tänapäev, 211 lk)

Lühijuttude kogumikud
"Canary in a Cathouse" (1961)
"Welcome to the Monkey House"
"Bagombo snuff box: uncollected short fiction" (1999)
"Kodumaata mees" ("A Man Without a Country" 2005. Eesti keeles 2008, tõlkija Tiina Randus, Tänapäev, 160 lk );

Näidendid
"Õnne sünnipäevaks, Wanda June" ("Happy Birthday, Wanda June" 1971. Eesti keeles 1975, tõlkija Valda Raud, Perioodika, 91 lk)
"Between Time and Timbuktu, or Prometheus Five" (1972)
"Make Up Your Mind"
"Miss Temptation"
"L'Histoire du Soldat" (1993)

Esseistika
 "Harmagedon tagasivaates" ((Armageddon in Retrospect, postuumselt 2008 ilmunud esseedekogu, 12 kirjutist); Eesti keeles 2009, tõlkija Tiina Randus, Tänapäev, 223 lk)

Autobiograafia
 "Eks ta ole. Kurt Vonnegut: elu". (("And So It Goes . Kurt Vonnegut: A Life", 2011, koostanud Charles J. Shields). Eesti keeles 2014, Jana Linnart, Tänapäev, 392 lk)

Seos Eestiga 
Kurt Vonneguti teostes on Eestit või eestlastest tegelasi mainitud raamatutes "Mother Night" ja "Sinihabe".

Muud 
Kurt Vonnegut müüs oma serigraafilisi joonistusi peamiselt Internetis.

Kirjandus 
 Hannes Varblane, "Ilmavallas", Ilmamaa, Tartu 2002, lk. 162–164 (romaani "Titaani sireenid" arvustus "Igikestva depressiooni kroonik Kurt Vonnegut")

Välislingid 
Kurt Vonnegut Ulmekirjanduse BAASis
Tauno Vahter, "Kurt Vonnegut: "Mida vanemaks ma saan, seda parem ma enne olin"" (intervjuu) – Eesti Ekspress, 12. veebruar 2004, lk. B2–B2

Ameerika Ühendriikide kirjanikud
Ameerika Ühendriikide ulmekirjanikud
Sündinud 1922
Surnud 2007